stanford-oval/wikipedia huggingface dataset:
Jevhen Stankovytš

| Jevhen Stankovytš> Henkilötiedot |
| --- | --- |
Syntynyt: 19. syyskuuta 1942 (ikä 82) Svaljava, Berehoven piiri, Transkarpatia, Ukrainan SNT
Ammatti:  säveltäjä
Muusikko
Palkinnot
 Ševtšenkon palkinto 
Aiheesta muualla
www.stankovych.org.ua
  [ Muokkaa Wikidatassa ] [ ohje ]  
Jevhen Stankovytš, ukr. Євген Станкович, (s. 19. syyskuuta 1942 Svaljava, Berehoven piiri, Transkarpatia, Ukrainan SNT) on ukrainalainen säveltäjä ja Ukrainan musiikin keskeisiä hahmoja.
Tapaaminen Jevhen Stankovytšin kanssa. Ukrainian Institute of America 2017.
Stankovytš opiskeli Lvivin konservatoriossa opettajanaan Adam Sołtys. Hän siirtyi sieltä Kiovan konservatorioon, jossa häntä opettivat Borys Ljatošynskyi ja Myroslav Skoryk. Hän valmistui säveltämisestä 1970. Hän toimi ukrainalaisessa kustantamossa Muzytšna Ukrajinassa toimittajana 1970–1976.
Stankovytšille myönnettiin vuonna 1977 Ševtšenkon palkinto. Hän on työskennellyt 1988 alkaen professorina Kiovan konservatoriossa, nykyiseltä nimeltään Ukrainan Pjotr Tšaikovskin kansallinen musiikkiakatemia. Hän on ollut vuodesta 1997 Ukrainan kansallisen taideakatemian täysjäsen. Hän oli 2004–2010 yhdessä Myroslav Skorykin kanssa Ukrainan säveltäjäliiton johdossa.
Stankovytš on Ukrainan tuotteliaimpia säveltäjiä. 1960-luvulla hän sai vaikutteita Ukrainan kansanperinteestä ja kuului säveltäjäryhmään "uusfolkloristinen aalto". Suuntaus sai kauneimman ilmauksensa hänen tuotannossaan kansanoopperassa Tsvit paporoti (1980, 'Saniaisen kukka'). Hän on säveltänyt myös elokuvamusiikkia.
Aiheesta muualla

Yevhen Stankovych, Official website
Yevhen Stankovych from the Living Composers Project
Jay Kay

| Jason Luís Cheetham |
| --- | --- |
 Jay Kay Gumball 3000 -autokisassa vuonna 2007.
Henkilötiedot
Syntynyt: 30. joulukuuta 1969 (ikä 54) Stretford, Manchester, Yhdistynyt kuningaskunta
Ammatti:  laulaja
Muusikko
Taiteilijanimi:  Jay Kay
Laulukielet:  englanti
Aktiivisena:  1992–
Tyylilajit:  Acid jazz, Funk, Disko, Electronica
Yhtyeet:  Jamiroquai
Levy-yhtiöt:  Mercury Records 
Aiheesta muualla
www.jamiroquai.co.uk
  [ Muokkaa Wikidatassa ] [ ohje ]  
Jay Kay (oik. Jason Luís Cheetham, s. 30. joulukuuta 1969 Stretford, Manchester) on brittiläinen funk-muusikko. Cheetam tunnetaan parhaiten Jamiroquai-yhtyeen laulajana, perustajajäsenenä sekä pääasiallisena laulunkirjoittajana.
Nuoruus

Cheetham kasvoi juutalaisen äitinsä Karen Kayn ja isäpuolensa James Royalin kanssa. Hän ei tavannut biologista, portugalilaista isäänsä ennen vuotta 2003. Cheetham vietti 13-vuotiaana kuusi kuukautta Thaimaassa isäpuolensa kanssa. Cheetham sai tietää kouluikäisenä että hänellä oli ollut kaksoisveli, joka oli kuollut kuuden viikon ikäisenä.
Cheetham joutui säännöllisesti vaikeuksiin koulussa, ja täytettyään 15 vuotta hän lähti kotoaan. Cheetham kouluttautui Oakhamin itsenäisessä koulussa Rutlandissa.
Asuessaan kaduilla ja elättääkseen itsensä Cheetham turvautui näpistelyyn ja tekemään pimeitä töitä. Vuonna 1989 hän löysi itselleen käyttämättömän taksivarikon, jossa hän kuvaili olevan reikiä katossa eikä lainkaan sähköä. Siellä asuessaan Kay päätyi nujakkaan jossa häntä kaasutettiin kasvoille ja miltei puukotettiin, jonka jälkeen Kay pidätettiin ja häntä syytettiin ryöstöstä jonka hän kielsi tehneensä.
Kotiin palatessaan Kay päätti muuttaa elämänsä alkaen nauhoittaa demoja (käyttäen rumpukonetta ja vapaata studioaikaa) ja kirjoittaa sanoituksia. Samoihin aikoihin hän päätti tulevan yhtyeensä nimen Jamiroquai, sekä suunnitteli sen logon, Buffalo Manin. Nimi perustuu Amerikan alkuperäiskansan, irokeesien nimeen, ja 'jam' -osa tulee jammailusta.
Ura

Vuonna 1992 Kay perusti Jamiroquain jonka alkuperäisjäseninä olivat Toby Smith, Stuart Zender, Nick Van Gelder ja Wallis Buchanan.
Jamiroquai on myynyt yli 20 miljoonaa albumia, ja on viettänyt yhteensä 162 viikkoa Ison-Britannian singlelistalla viimeisen 14 vuoden aikana. Kayn henkilökohtaisen varallisuuden on sanottu olevan n. 40 000 000 puntaa. Jay Kay oli Sunday Times -lehden kokoomalla vuonna 2004 julkaistulla rikkaimpien listan sijalla 950.
Ensimmäisen single, When You Gonna Learn, valtavan suosion jälkeen solmittiin 1,9 miljoonan dollarin ja kahdeksan albumin sopimus Sony Recordsin kanssa. Yhtyeen ensimmäinen albumi, Emergency on Planet Earth, meni nopeasti kaupaksi ja Jamiroquain uniikki tyyli oli pian ilmeistä. Monia Jamiroquain edustama erilainen musiikkityyli ei kuitenkaan viehättänyt.
Yhtyeen kolmas albumi Travelling without Moving sai pian osakseen kansainvälistä huomiota mullistavalla videollaan kappaleelle Virtual Insanity, joka toi Jamiroquaille neljä MTV-palkintoa. Heidän neljäs albuminsa Synkronized menestyi aivan yhtä hyvin, ja se nauhoitettiin Kayn kotistudiossa hänen 500 vuotta vanhan, 11 makuuhuoneen Buckinghamshiressä sijaitsevan kartanonsa puutarhassa. Vaikkakin lehdistö useimmiten keskittyy hänen intohimoonsa autoja kohtaan, hänen kartanoonsa tai rakkauselämäänsä, niin Jason Kay on muun muassa ympäristöasioissa hyvin valveutunut ja on lahjoittanut suuren määrän rahojaan Greenpeacelle ja Friends Of The Earthille sekä kodittomille.
Aiheesta muualla

Wikimedia Commonsissa on kuvia tai muita tiedostoja aiheesta .
Jamiroquain kotisivu
Jamitaly - the italian community (Arkistoitu – Internet Archive) (italiaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jason Kay
Käännös suomeksi
Joan Rodgers

Joan Rodgers (s. 4. marraskuuta 1956 Whitehaven, Cumbria) on englantilainen sopraano. Hän valmistui Liverpoolin yliopistosta oppiarvolla venäjän kielestä. Tämän jälkeen hän ryhtyi opiskelemaan laulamista Royal Northern College of Musicissa Manchesterissä. Hän debytoi Aix-en-Provencen festivaalilla vuonna 1982 Judith Blegenin korvaajana tulkiten Paminan roolin Taikahuilussa. Pian hän pääsi Covent Gardeniin ja muihin eurooppalaisiin oopperataloihin.
Metropolitan-oopperan-debyyttinsä Rodgers teki vuonna 1995 jälleen Paminan roolissa. Hänen ohjelmistoonsa on kuulunut oopperan lisäksi myös konserttimusiikkia. Mozartin lisäksi hän on tulkinnut muiden muassa Händelin, Mussorgskin, Rahmaninovin ja R. Straussin tuotantoa. Hänestä tehtiin Brittiläisen imperiumin ritarikunnan komentaja uudenvuoden 2001 listassa.
Rodgers on eronnut kapellimestari Paul Danielistä, jonka kanssa hänellä on kaksi tytärtä.
Jari Sinkkonen

Jari Sinkkonen -nimisiä henkilöitä on useita:
Jari Sinkkonen (s. 1951), lastenpsykiatri ja kirjailija
Jari Sinkkonen (s. 1970), rumpali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jari Sinkkonen”, voi hakea sivunnimihaulla, laajalla sivunnimihaulla tai tekstihaulla.
Jevhen Martšuk

| Jevhen Martšuk> Євге́н Кири́лович Марчу́к |
| --- | --- |

Ukrainan pääministeri
 6. maaliskuuta 1995 – 27. toukokuuta 1996  
Edeltäjä:  Vitali Masol
Seuraaja:  Pavlo Lazarenko
Henkilötiedot
Syntynyt: 28. tammikuuta 1941 Odessa
Kuollut: 5. elokuuta 2021 (ikä 80) Kiova, Ukraina
Ammatti:  opettaja, juristi
Jevhen Kyrylovytš Martšuk (ukr. Євге́н Кири́лович Марчу́к; 28. tammikuuta 1941 – 5. elokuuta 2021) oli ukrainalainen poliitikko, joka toimi Ukrainan salaisen palvelun ensimmäisenä johtajana ja myöhemmin pääministerinä.
Martšuk valmistui kieltenopettajaksi vuonna 1963 mutta meni töihin KGB:n ulkomaantiedusteluun. Ukrainan itsenäistyttyä hän oli perustamassa maahan KGB:tä vastaavaa turvallisuuspalvelu SBU:ta. Presidentti Leonid Kutšma nimitti hänet kenraaliksi. Martšuk oli itsekin useita kertoja presidenttiehdokkaana mutta ei tullut valituksi. Vielä eläkkeellä hän osallistui Itä-Ukrainan sotaa koskeviin neuvotteluihin.
Opettajan tutkinnon lisäksi Martšuk suoritti oikeustieteen tutkinnon. Hän toimi kahteen otteeseen maansa puolustusministerinä. Hän rakensi Ukrainan ja Naton suhdetta ja valmisteli määrätietoisesti maansa liittymistä Natoon eri puolilla ilmenneestä vastustuksesta huolimatta.
Martšuk kuoli COVID-19-viruksen aiheuttamaan sairauteen elokuussa 2021. Hän oli naimisissa Den-lehden päätoimittajan Larysa Ivšynan kanssa.
Aiheesta muualla

Cornelius Granig: Yevhen Marchuk is the man who made a difference Kyiv post (englanniksi)
Bohdan Harasymiw, Marchuk, Yevhen, Encyclopedia of Ukraine 2023 (englanniksi)
Ukrainan pääministerit 1991–
Vitold Fokin 1991–1992 | Leonid Kutšma 1992–1993 | Vitali Masol 1994–1995 | Jevhen Martšuk 1995–1996 | Pavlo Lazarenko  1996–1997 | Valeri Pustovoitenko 1997–1999 | Viktor Juštšenko 1999–2001 | Anatoli Kinah’ 2001–2002 | Viktor Janukovytš 2002–2005 | Julija Tymošenko 2005 | Juri Jeh’anurov 2005–2006 | Viktor Janukovytš 2006–2007 | Julija Tymošenko 2007–2010 | Mykola Azarov 2010–2014 | Arseni Jatsenjuk 2014–2016 | Volodymyr Hroisman 2016–2019 | Oleksi Hontšaruk 2019–2020 | Denys Šmyhal  2020–
James Wong Howe

| James Wong Howe |
| --- | --- |

Henkilötiedot
Syntynyt: 28. elokuuta 1899 Guangdong, Kiina
Kuollut: 12. heinäkuuta 1976 (76 vuotta) Los Angeles, Kalifornia
Ammatti:  elokuvaaja
Näyttelijä
 Nimikirjoitus
Aiheesta muualla
IMDb 
Elonet
James Wong Howe (28. elokuuta 1899 Guangdong, Kiina – 12. heinäkuuta 1976 Los Angeles, Kalifornia) oli Kiinassa syntynyt yhdysvaltalainen elokuvaaja. Hän muutti viisivuotiaana perheineen Yhdysvaltoihin. Ensimmäisen maailmansodan jälkeen hän aloitti Famous Players-Lasky -studiolla yleismiehenä, kokeiltuaan sitä ennen uraa nyrkkeilijänä. Howe harrasti valokuvausta ja hän kuvasi elokuvanäyttelijöitä heidän kokeillessaan eri puvustuksia. Näyttelijä Mary Miles Minter piti siitä, kuinka Howe sai hänen siniset silmänsä näyttämään kuvissa tummemmilta ja otti Howen puheeksi eri keskusteluissa tapaamiensa henkilöiden kanssa, mikä johti Howen päätymiseen elokuvaajaksi.
Kuvaajana Howella oli läheinen työsuhde ohjaaja William K. Howardin kanssa. Äänielokuvan tultua Howea pidettiin kuvaajana vanhanaikaisena ja mahdottomana käyttää, mutta Howard palkkasi hänet elokuvaansa Transatlanticin salaisuus (1931). Elokuvassa Howe käytti vastaavia matalia kattoja, joiden käytöstä Citizen Kanessa Orson Welles sai mainetta kymmenen vuotta myöhemmin.
Howe oli Oscar-ehdokkaana kaikkiaan kymmenen kertaa. Palkinnon parhaasta kuvauksesta hän sai elokuvista Tatuoitu ruusu (1955) ja Hud – Lännen kapinallinen (1963).
Valikoitu filmografia

Transatlanticin salaisuus (Transatlantic, 1931)
Shanghain pikajuna (Shanghai Express, 1932)
Fantasia (1940)
Renkaita vedessä (Kings Row, 1942)
Pyövelitkin kuolevat (Hangmen Also Die!, 1943)
Tatuoitu ruusu (The Rose Tattoo, 1955)
Hud – Lännen kapinallinen (Hud, 1963)
Tapaus Wilson (Seconds, 1966)
Helvetin esikartano (The Molly Maguires, 1970)
James Perse

James Perse -liike Fashion Valley Mall -ostoskeskuksessa San Diegossa 2009.
James Perse (s. 1972 Los Angeles, Kalifornia, Yhdysvallat) on yhdysvaltalainen vaatesuunnittelija, joka perusti omalla nimellään toimivan vaatemerkin vuonna 1996. Hänellä on omat JP Boutique -liikkeet Beverly Hillsissä, Las Vegasissa, Los Angelesissa, Malibussa, New Yorkissa ja San Diegossa, ja hänen tuotteitaan myydään Yhdysvaltain lisäksi viidessä muussa maassa ja lukuisissa verkkokaupoissa. Suomessa Persen luomuksia on myynyt ainakin Gaudete Helsingissä. Vaatemerkillä on useita monivuotisia mallistoja naisille, miehille ja vauvoille.
Vuonna 2005 Persen tuotteita myytiin jo noin 40 miljoonalla dollarilla ja hänen kuvailtiin olevan tulossa "Hollywood-instituutioksi". Vuonna 2008 Persen tuotteita myytiin hänen mukaansa noin 80 miljoonalla dollarilla.
Tausta

Jamesin isällä Tommy Persellä oli oma Maxfield-niminen muotiliike Los Angelesissa, jonka kautta James hankki kokemusta ja sai ensimmäisiä vaatemallejaan myyntiin. James oli innokas urheiluharrastaja ja hänen ensimmäinen suunnittelutyönsä oli lippalakki isän liikkeeseen. Tuotteesta tuli menestys ja esimerkiksi elokuvaohjaajat alkoivat tilata lakkeja henkilökunnalleen ja levy-yhtiöt kiertueidensa myyntitavaraksi. Vuonna 1994 Perse julkaisi ensimmäisen t-paitamallistonsa ja kaksi vuotta sen jälkeen ensimmäisen omaa nimeään kantavan naisten toppimallin. Vuonna 2003 hän aukaisi ensimmäisen oman myymälänsä.
Aiheesta muualla

Vaatemerkin sivusto (englanniksi)
Jari Simola

Jari Uolevi Simola (s. 16. lokakuuta 1957 Muurame) on uransa päättänyt suomalainen korkeushyppääjä, joka edusti Hämeenlinnan Tarmoa.
Kalevan kisoista Simola saavutti korkeushypyn pronssia vuonna 1978. Lisäksi hän voitti sisäratojen SM-kilpailuista kultaa vuonna 1978 ja pronssia vuonna 1977. Ennätyksikseen Simola hyppäsi sekä hallissa että ulkoradoilla 211 cm.
Juan Rafael Mora

| Juan Rafael Mora Porras |
| --- | --- |

Costa Rican 3. presidentti
 26. marraskuuta 1849 - 14. elokuuta 1859  
Edeltäjä:  Miguel Mora Porras
Seuraaja:  Jose María Montealegre
Henkilötiedot
Syntynyt: 8. helmikuuta 1814 San José, Costa Rica
Kuollut: 30. syyskuuta 1860 (46 vuotta) Puntarenas, Costa Rica
Puoliso:  Inés Aguilar Cueto
Tiedot
Puolue:  Partido Liberal de Costa Rica
Juan Rafael Mora Porras (1814–1860) oli Costa Rican presidentti vuosina 1849–1859. Hän sai vallan kun José María Castro luopui siitä. Myöhemmin Mora valittiin presidentiksi kaksi kertaa myös vaaleilla, 1853 ja 1859. Vuonna 1856 hän johti kansallista kampanjaa, jolla karkotettiin seikkailija William Walker Keski-Amerikasta. Vuonna 1858 hän allekirjoitti sopimuksen, jolla määriteltiin Nicaraguan ja Costa Rican välinen raja.  Vuonna 1859 hänet syrjäytettiin verettömässä vallankaappauksessa.
Juan Pereda Gudiel

Juan Pereda Gudiel (27. toukokuuta 1578 Pliego – 25. toukokuuta 1632) oli espanjalainen roomalaiskatolinen piispa. Hänet nimitettiin Oviedon hiippakunnan johtoon 9. elokuuta 1627. Piispaksi vihkiminen seurasi 14. marraskuuta. Pääkonsekraattorina toimi Enrique Pimentel Zúñiga, jota avustivat García Gil Manrique ja Juan Bravo Lagunas. Pereda Gudiel kuoli 53-vuotiaana virassa.
Joan McCusker

| Mitalit> Maa:   Kanada.Naisten curling. Olympialaiset  | Mitalit> Maa:   Kanada.Naisten curling. Olympialaiset  | Mitalit> Maa:   Kanada.Naisten curling. Olympialaiset  | Maa:   Kanada> Naisten curling. |
| --- | --- | --- | --- |
|  Kultaa | Nagano 1998 | curling' |  |
| MM-kilpailut  | MM-kilpailut  | MM-kilpailut  |  |
|  Kultaa | Geneve 1993 | curling |  |
|  Kultaa | Oberstdorf 1994 | curling |  |
|  Kultaa | Bern 1997 | curling |  |
Joan Elizabeth McCusker (s. 8. kesäkuuta 1965 Yorkton, Saskatchewan) on kanadalainen curlingpelaaja. McCusker voitti kultaa MM-kilpailuista 1993, 1994 ja 1997 sekä olympialaisista 1998.
Jens Enqvist

Jens Erik Enqvist (10. toukokuuta 1923 Pietarsaari – 17. syyskuuta 2013) oli suomalainen ruotsin kielellä kirjoittanut runoilija.
Enqvist kävi kansakoulun ja opiskeli sitten kirjeopistossa ruotsin ja englannin kieltä sekä kirjanpitoa. Hän toimi eläkkeelle jäämiseensä saakka itsenäisenä yrittäjänä konttorikonealalla. Kirjailijan uransa hän aloitti eläkkeellä ollessaan.
Teoksia

Skuggor av liv : dikter av Jens Enqvist. Författarnas andelslag, Jeppo 1985
Nära havet : dikter av Jens Enqvist ; oljemålningar av författaren. Författarnas andelslag, Jeppo 1989
Vid Koppelbergets fot : dikter av Jens Enqvist ; oljemålningar av författaren. Författarnas andelslag, Vörå 1993
Jan Novák

| Jan Novák> Henkilötiedot |
| --- | --- |
Syntynyt: 9. helmikuuta 1979 (ikä 45) Havlíčkův Brod
Kansalaisuus:   Tšekki
Jääkiekkoilija
Pelipaikka:  puolustaja
Maila:  oikea
Pituus:  184 cm
Paino:  86 kg
Seura
Seura:  HC Slavia Praha
Sarja:  ČEL
Pelaajaura
Pääsarjaura:  1997–
Aik. seurat:  Ak Bars Kazan (KHL) Skellefteå AIK (Elitserien) Oulun Kärpät (SM-liiga) BK Mladá Boleslav (ČEL) Avtomobilist Jekaterinburg (KHL) HC Kometa Brno (ČEL) České Budějovice (ČEL) HC Fassa (Serie A) Graz 99ers (EBEL) Piráti Chomutov (ČEL) BK Havlíčkův Brod (CZE-2) HK 36 Skalica (SloEL) HC Dukla Senica (SLO-2) HC Most (CZE-2)
Jan Novák (s. 9. helmikuuta 1979 Havlíčkův Brod, Tšekkoslovakia) on tšekkiläinen jääkiekkoilija, pelipaikaltaan puolustaja. Kaudella 2017–2018 Novák edustaa HC Slavia Prahaa.
Ura

Novák siirtyi 18-vuotiaana Slavia Prahaan, jossa hän on pelannut suurimman osan urastaan. Novák on pelannut myös seitsemän ottelua Tšekin maajoukkueessa vuoden 2004 maailmanmestaruuskilpailuissa.
Alkukaudesta 2007 Novák pelasi Ruotsissa Skellefteån riveissä 10 ottelua. Hän pelasi Suomen SM-liigassa Oulun Kärppien joukkueessa kaudella 2007–2008 19 ottelua tehoin 0+2 ja heikkojen esitysten seurauksena mies siirtyi Slavia Prahan joukkueeseen.
Aiheesta muualla

Jan Novák Jatkoaika.comissa (Internet Archive)
Juan Pujol

Joan Pujol
Joan Pujol García (14. helmikuuta 1912 Barcelona – 10. lokakuuta 1988 Caracas) oli espanjalainen kaksoisagentti toisen maailmansodan aikana. Britit antoivat hänelle nimen Garbo ja saksalaiset Arabel. Hänet palkittiin kunniamerkillä rintamalinjan molemmilla puolilla: Saksa myönsi hänelle rautaristin ja Britannia Order of British Empiren.
Garbo sai Saksan sodanjohdon luulemaan maihinnousun tapahtuvan Calais’n alueella, ja että Normandian maihinnousu olisi vain yritys hajottaa saksalaisten joukot.
Garbosta on julkaistu kirjoja englanniksi ja kokonainen elämäkerta espanjaksi (Javier Juarez: El espia que derrotó a Hitler, Ediciones Temas de Hoy, Madrid, 2004). Kerrotaan, että entiset Gestapon miehet tekivät sodan jälkeen kaikkensa löytääkseen hänet ja kostaakseen Saksan pettämisen. Garbo asui vuosikausia salassa Venezuelan ja Brasilian raja-alueen viidakkokylässä ja levitti väärää tietoa kuolemastaan. Hänen vaimonsa uskoi tähän ja meni naimisiin itävallanjuutalaisen kanssa, ja lapset ottivat uudeksi sukunimekseen Kreisler. Juan Pujol puolestaan perusti perheen Venezuelassa.
Jalkaväkirykmentti 4 (jatkosota)

| Jalkaväkirykmentti 4 |
| --- | --- |
Toiminnassa:  1941 - 1944
Valtio:   Suomi
Puolustushaarat:  Maavoimat
Aselajit:  Jalkaväki
Jalkaväkirykmentti 4 (JR 4) eli Punamustarykmentti oli 8. divisioonan yksikkö jatkosodassa, jonka rungon muodostivat välirauhan aikaisen 4. prikaatin varusmiesyksiköt täydennettynä Suomenlahden sotilasläänin perustamilla reserviläisyksiköillä.
Perustaminen

Esikunta
I pataljoona (I/JR 4) 4. prikaatin I pataljoona
II pataljoona (II/JR 4) 4. prikaatin II pataljoona
III pataljoona (III/JR 4) Etelä-Kymin suojeluskuntapiiri Tavastilassa
13. komppania eli kranaatinheitinkomppania (13./JR 4)
14. komppania eli tykkikomppania (14./JR 4)
Kolonna (Kol./JR 4)
Rykmentti sai niin sanottuna varusmiesrykmenttinä lähes määrävahvuuden mukaisen varustuksen, joten sen varustus oli pääosin parempi kuin divisioonan muiden rykmenttien.
Komentajat

Rykmentinkomentajina olivat:
everstiluutnantti (everstiksi 6. elokuuta 1942) Valter Nordgren 21. kesäkuuta 1941 – 1. maaliskuuta 1943
eversti Sakari Simelius 15. maaliskuuta 1943 – 4. joulukuuta 1944
Huomioitavaa

Jalkaväkirykmentti 4:stä muodostettiin 26. elokuuta 1941 kevyt prikaati T, joka lakkautettiin 5. syyskuuta 1941.
Rykmentissä palveli myös Tapio Rautavaara ja Reino Helismaa, mutta he eivät tunteneet toisiaan vielä tuolloin.
Jens Filbrich

| Mitalit | Mitalit | Mitalit |  |
| --- | --- | --- | --- |
|  Jens Filbrich |  Jens Filbrich |  Jens Filbrich |  |
Maa:   Saksa
Miesten maastohiihto
|  Olympialaiset  |  Olympialaiset  |  Olympialaiset  |  |
|  Hopeaa | Torino 2006 | 4×10 km viesti |  |
|  Pronssia | Salt Lake City 2002 | 4×10 km viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Val di Fiemme 2003 | 4×10 km viesti |  |
|  Hopeaa | Oberstdorf 2005 | 4×10 km viesti |  |
|  Hopeaa | Oberstdorf 2005 | sprinttiviesti |  |
|  Hopeaa | Liberec 2009 | 4×10 km viesti |  |
|  Pronssia | Lahti 2001 | 4×10 km viesti |  |
|  Pronssia | Sapporo 2007 | 50 km |  |
|  Pronssia | Oslo 2011 | 4×10 km viesti |  |
Jens "Fibs" Filbrich (s. 13. maaliskuuta 1979 Suhl, Thüringen) on saksalainen entinen maastohiihtäjä.
Filbrich saavutti pronssia 50 kilometrillä Sapporon MM-kilpailuissa 2007. Lisäksi hän on saanut kahdeksan arvokisamitalia Saksan viesti- ja sprinttiviestijoukkueissa. Henkilökohtaisilla matkoilla hän on sijoittunut MM-kisoissa Sapporon pronssin lisäksi viisi kertaa kymmenen parhaan joukkoon: Val di Fiemmessä 2003 hän oli 30 kilometrin matkalla kuudes, Oberstdorfissa 2005 15 kilometrillä kahdeksas, Sapporossa yhdistelmäkilpailussa neljäs, Liberecissä 2009 yhdistelmäkilpailussa kymmenes ja Val di Fiemmessä 2013 50 kilometrillä yhdeksäs. Vancouverin olympialaisissa 2010 hän oli yhdistelmäkilpailussa kuudes.
Maailmancupin henkilökohtaisissa kilpailuissa Filbrich on sijoittunut kaksi kertaa toiseksi ja kolme kertaa kolmanneksi. Lisäksi hän on ollut voittamassa useita maailmancup-viestejä.
Tällä hetkellä Filbrich asuu Saksan Gosselissa ja edustaa SV Eintracht Frankenheinin hiihtoseuraa. Filbrichin äiti on entinen maastohiihtäjä Sigrun Krause.
Aiheesta muualla

Wikimedia Commonsissa on kuvia tai muita tiedostoja aiheesta .
Filbrichin viralliset kotisivut (Arkistoitu – Internet Archive)
Jens Filbrich Kansainvälinen hiihtoliitto (FIS). (englanniksi)
John Hawkes

John Hawkes voi tarkoittaa seuraavia:
John Hawkes (1899–1990), australialainen tennispelaaja
John Hawkes (1925–1998), postmoderni yhdysvaltalainen kirjailija
John Hawkes (s. 1959), yhdysvaltalainen televisio- ja elokuvanäyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Hawkes”, voi hakea sivunnimihaulla, laajalla sivunnimihaulla tai tekstihaulla.
Jens Erik Carl Rasmussen

| Jens Erik Carl Rasmussen |
| --- | --- |
 Jens Erik Carl Rasmussen vuonna 1869
Henkilötiedot
Syntynyt: 1841 Tanska
Kuollut: 1893 Atlantin valtameri
Ammatti:  taidemaalari
Jens Erik Carl Rasmussen (1841–1893) oli tanskalainen taiteilija, joka maalasi erityisesti Grönlanti-aiheisia töitä.
Rasmussen oli opiskellut Kuninkaallisessa taideakatemiassa Kööpenhaminassa ja hän matkusti Grönlantiin ensimmäisen kerran 1870–1871. Rasmussen vietti aikaa etenkin Nuukin ympäristössä ja oleskelu Grönlannissa vaikutti suuresti häneen sekä hänen taiteeseensa. Grönlanti näkyikin hyvin vahvasti hänen teoksissaan koko hänen loppuelämänsä ajan.
Rasmussen käytti töissään uudestaan ja uudestaan sitä inspiraatiota, jota oli saanut, ja niitä asioita, joita oli nähnyt ensimmäisellä Grönlannin-matkallaan. Ajan myötä hän maalasi ihmiset kuitenkin yhä kauemmaksi toisistaan näyttämään ikään kuin yhä yksinäisemmiltä.
Rasmussen esitteli Tanskaa useissa maailmannäyttelyissä Grönlanti-aiheisilla maalauksillaan. Teokset eivät kuitenkaan saaneet kovin hyvää vastaanottoa, vaan jäivät yleiseurooppalaisten trendien varjoon.
Rasmussen matkusti toisen kerran Grönlantiin vuonna 1893, mutta tuolla reissulla hän putosi laidan yli mereen Peru-nimisestä laivasta, eikä häntä enää sen jälkeen löydetty.
Aiheesta muualla

Kuvia tai muita tiedostoja aiheesta Jens Erik Carl Rasmussen Wikimedia Commonsissa
John Haslem

John Haslem, Lady Cecilia Lennox, 1843
John Haslem (1808–1864) oli englantilainen taiteilija, joka maalasi monia miniatyyrimuotokuvia kuninkaallisista ja muista ylhäisön edustajista. Mallien joukossa olivat esimerkiksi tuleva kuningatar Viktoria lapsena ja Belgian kuningas Leopold I.
Haslem syntyi Carringtonissa lähellä Manchesteria, mutta muutti nuorena setänsä luo Derbyyn. Setä oli myöhemmin Derbyn posliinitehtaan johtaja. Hän opiskeli maalausta George Hancockin johdolla ja maalasi aluksi kukkia, myöhemmin muitakin kuva-aiheita. Sussexin herttua osti häneltä Byronin muotokuvan lahjaksi Kreikan kuninkaalle. Hän kopioi joitakin muotokuvia emalille tai posliinille miniatyyrikoossa ja sai pian runsaasti tilauksia Lontoon seurapiireistä sekä uusista muotokuvista että vanhojen mestarien töiden miniatyyriversioista. Vuonna 1857 hän palasi Derbyyn missä hän asui kuolemaansa asti. Haslem kirjoitti tehtaasta myöhemmin kirjan The Old Derby China Factory. Kirjasta otettiin näköispainos vuonna 1973.
Haslem keräsi varhaisia posliiniesineitä ja lahjoitti kokoelmansa ja siihen liittyvät luettelot ja tutkimuksensa Derbyn kaupunginmuseolle.